Bölöni Farkas Sándorhoz
Ragyogó futással kezded a futást
Olympiádnak síkjain, s a tömött
Sokaság paeant kiállt a nagy merőnek.
Hova futsz? megállj! itt az Euripides
Hermája, s a Götheé; s itt közöttök
A hármas istennék szent-szobra kél.
Hullj térdre, lelkes ifjú, s mondd az igét:
„A szépet a nagy mellé!” Már repűlsz?
El, el a határig, vagy ne, nagy merő!
El, el a határig! Vár a hős iker!
Versek
Epigrammák